Društvo Parada Ponosa

Vabila za varne osebe
2025-04-24 - 2025-05-07
Tudi letos bomo pri Društvu Parada ponosa organizirale_i skupino varnih oseb. Kot lani bo njihova naloga nuditi podporo osebam, ki so tarče nasilja zaradi domnevne spolne usmerjenosti, spolne identitete ali izraza na Paradi ponosa v Ljubljani in/ali na Paradi ponosa v Mariboru.
Varne osebe so lani poročale, da so udeleženke_ci Parade ponosa v Ljubljani pozitivno sprejele_i njihovo prisotnost in jih prepoznale kot osebe, h katerim se lahko zatečejo po razbremenili pogovor ali podporo pri prijavi nasilnega incidenta s sovražnim nagibom policiji ali drugim institucijam.
K sodelovanju vabimo osebe, ki:
– imajo vsaj dveletne izkušnje z delom z različnimi ranljivim skupinami ljudmi, zaželeno je, da tudi z osebami LGBTIQ+;
– pri svojem delu izkazujejo empatijo in asertivnost;
– so pri svojem delu samostojne in vajene sprejemati odločitve;
– imajo med 19. majem in 6. junijem čas udeležiti se treh (3) do dvournih usposabljanj, predvidoma po 16. uri;
– imajo čas udeležiti se Parade ponosa v Mariboru, ki bo v soboto, 7. junija 2025, in/ali Parade ponosa v Ljubljani, ki bo v soboto, 14. junija 2025;
– imajo med 16. in 20. junijem čas udeležiti se evalvacijskega srečanja varnih oseb.
Društvo Parada ponosa vsem varnim osebam ponuja:
– povračilo potnih in drugih stroškov;
– nova znanja in veščine, pridobljene na usposabljanjih za varne osebe;
– sodelovanje z izkušenimi varnimi osebami;
– izkušnje z delom na Paradi ponosa.
Rok za oddajo prijave je torek, 6. maj 2025. Prijavi priložite kratek življenjepis (do eno (1) stran).
Prosimo, da vabilo pošljete osebam, za katere menite, da bi bile primerne za varne osebe.
Za morebitna dodatna pojasnila lahko pišete Evi Gračanin na eva.gracanin@ljubljanapride.org.
Hvala za vso vašo podporo in prijave.
